《槎峰杂咏六首 其四 白莲沼》
明代·释宗泐

不作虎溪念，开池种白莲。但知今日事，宁论昔时贤。

叠石高为岸，疏渠细引泉。看花初日际，玉立净娟娟。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。